钦定古今图书集成/明伦汇编/氏族典/第585卷 > 《凌迪知万姓统谱》 > 章仇太翼
## 钦定古今图书集成/明伦汇编/氏族典/第585卷 > 《凌迪知万姓统谱》 > 章仇太翼

按《隋书卢太翼传》：“卢太翼，字协昭，河间人。本姓章仇
氏。七岁诣学，日诵数千言，州里号曰神童。及长，闲居
味道，不求荣利，博综群书，爰及佛道，皆得其精微。尢
善占候算历之术，萧然绝世，以为神仙可致。皇太子
勇闻而召之。及太子废，坐法当死，高祖惜其才而不
害，配为官奴，久之乃释。其后目盲，以手摸书，而知其”
字。仁寿末，高祖将避暑仁寿宫，太翼固谏不纳，至于
再三。高祖大怒，系之长安狱，期还而斩之。高祖至宫，
寝疾，临崩，谓皇太子曰：“章仇太翼，非常人也，前后言
事，未尝不中，宜释之。”及炀帝即位，帝尝从容言及天
下氏族，谓太翼曰：“卿姓章仇，四岳之胄，与卢同源。”于
是赐姓为卢氏。卒于雒阳。